ગામડામાં ઉછેર હતો, આથી ફેશનેબલ કપડાં થોડા પહેરાય ? એવી ગામ લોકોની માન્યતા હતી. ધોરણ ૧૨ સુધી ગામડામાં અભ્યાસ કર્યા પછી, ઉચ્ચ અભ્યાસ માટે રાધિકા અમદાવાદ ગઈ. અમદાવાદ ગયા પછી જાણે પક્ષીને પાંખ મળી ગઈ અને અર્જુનને આંખ મળી ગઈ. રાધિકા નું લક્ષ્ય હતું ખૂબ જ સારી રીતે study કરવાનું. રાધિકાને સ્વતંત્રતા મળવા લાગી. રાધિકાને એક સરસ ગ્રુપ મળી ગયું હતું અને બધા જ એકસાથે કોલેજ લાઈફ માણવા નીકળી પડ્યા હતા. એક દિવસ કોલેજમાં ગરબા હતા બધા જ ગ્રુપમાં ગરબા રમી રહ્યા હતા. રાધિકાનો એક મિત્ર હતો ચિંતન ,ચિંતન સાથે ગરબા રમી રહી હતી ત્યારે જ રાધિકાની નજર પડી ચિંતનના એક મિત્ર પ્રીત ઉપર. રાધિકા પ્રીતને જોઈ રહી હતી, પ્રીત પણ રાધિકાને જોઈ રહ્યો હતો. પ્રીતની નજર રાધિકા ઉપર થી હટતી જ ન હતી. બીજા દિવસે ચિંતને, રાધિકાને પ્રીત સાથે ઓળખાણ કરાવી અને પ્રીતની બધી જ વાતો રાધિકાને કરી. દિવસો પસાર થતા ગયા રાધિકા અને પ્રીત એકબીજાની સંપર્કમાં આવવા લાગ્યા.